Abrus canescens

Ti Abrus canescens ket ti sebbangan ti agsabsabong a mula a maitagikua iti pamilia ti Fabaceae a patneng iti Aprika. Daytoy ket maikeddeng a gangani a maungaw.

Deskripsion 
Ti ungkay ti mula ket kayumanggi ken dagiti bulongna ket maris lati a kayumanggi aginggana iti maris pirak iti nga addaan kadagiti trikoma iti ngato ken baba. Dagiti ungkay ken dagiti bulong ken maipalawag a kas "nakaro a naabbongan kadagiti ababa a nalamuyot a dutdot". Daytoy ket addaan kadagiti baetan ti 7-13 a paris dagiti babassit a bulong nga agrukod manipud iti 0.60 – 2.30 cm iti kaatiddog ken 0.30 – 0.90 cm iti kaakaba. Dagiti babassit a bulong ket akikid nga arinduyog iti sukog nga addaan amin malaksid iti naudi a paris iti nalamuyot, nagtimbukel nga ungto ken ti maysa a nadalumpinas aginggana iti nagtimbukel a baba. Dagiti sabong ket purpura. Ti bunga ket buklen iti baetan ti 1 ken 6 a nadalumpinas, nalinteg, kayumanggi nga ayan ti bukel nga agrukod iti 3.20 – 6.00 cm iti kaatiddog ken 0.40 – 1.40 cm iti kaakaba. Nalamuyot dagiti bukel, nadalumpinas ken nangisit iti maris.

Dagiti nagibasaran

Dagiti akinruar a silpo 

Faboideae
Flora ti Aprika